Ainhoa Salterain Gandarias

Ainhoa Salterain Gandarias (Zornotza, Bizkaia, 1970eko abuztuaren 17a) ekonomilaria da ikasketaz. Zornotzako udaleko zinegotzia izan zen 2019tik 2023ra. 2023ko ekainaren 17an alkate bilakatu zen.

 Bizitza 
Ainhoa Salterain Gandarias  Zornotzako EAJren alkategaia izango zela 2023ko udal hauteskundeetan iragarri zuten 2022ko ekainean, orduan Salterain Gizarte Ekintzako zinegotzia zen Zornotzako udalean.

"Hiritarrekin batera eta gure udalerrian modu batean zein bestean lan egiten duten eragileen ondoan lan egitea dut helburu, horrela heltzen gara elkarren artean erabakitzera, gardentasuna sustatuz eta informazio argia eskainiz", azaldu zuen Salterainek.

 Ikasketak 
Nazioarteko Ekonomia eta Enpresa Zientziak eta Garapenean lizentziatu zen Euskal Herriko Unibertsitatean. 

 Lan ibilbidea 
Zornotzako alkate izan aurretik 20 urtez Erandioko enplegu, ekonomiaren sustapen eta tokian tokiko garapenerako Behargintzako koordinatzaile aritu zen lanean.

 Alkate 
2023ko ekainaren 17an Ainhoa Salterainek (EAJ) alkate kargua hartu zuen Zornotzan hurrengo lau urteetarako, PSE-EEko Alicia Hernandezen botoari esker. Andoni Agirrebeitia alderdikideak aginte makila eman zion Salteraini. Alkate izendatu berriak azaldu zuenez, "zintzotasunez eta partaidetzagaz lan egiteko konpromisoa" hartu zuen. Pertsonak helburu dituen jarduna martxan ipiniko zutela azaldu zuen Salteraiek kargua hartzerakoan:"Gu humanistak gara. Pertsonen alde eta pertsonentzat lan egiten dugu, eta batez ere bizitzan zailasun gehien dituztenentzat. Inor atzean utziko ez duena. Garapen jasangarriagaz konprometituta, 2020-2030 Agendagaz".

 Harremantzeak 
2024ko martxoan Juravca abesbatzagaz batera bidaiatu zuen Ainhoa Salterain alkate zornotzarrak Errumaniako Braila herrira; udalerri errumaniarragaz harremana sendotzeko, eta bertako kultura eta ondarea hurbiletik ezagutzeko helburua izan zuen bidaiak. Brailako eta Zornotzako ordezkariek elkar ezagutzeko aukera izan zuten bidaian "Juravva abesbatza osatzen duten kideak ongi errotuta daude Zornotzan, zornotzarrak ere badira eta gure bizilagunen jaioterria eta ohiturak gertutik ezagutzeko aukera bizitu izana aberasgarria eta garrantzitsua da", azaldu zuen alkate zornotzarrak.

 Erreferentziak 

 Kanpo estekak 
 15 Galdera Ainhoa Salterain Gandariasi Mugakultura

 Elkarrizketa: bideoa  Doth

 Elkarrizketa: Nuestra apuesta por las familias es clara, vamos a dar una respuesta Deia, 2024.06.07

Kategoria:Zornotzarrak
Kategoria:Euskal Herriko alkateak
Kategoria:Emakume alkateak